Lav et referat af nedenstående tekst:

Tekst:
Dansk Fodbolddommer-Union (DFU) har besluttet at trække alle breddedommere, efter at Dansk Boldspil-Union (DBU) har opsagt samarbejdsaftalen med DFU på grund af uenighed mellem de to parter. - Vi lægger fløjten med det samme. Der bliver ikke dømt breddekampe fra nu af. Der bliver hverken fløjtet træningskampe eller turneringskampe. Der bliver ikke fløjtet noget som helst, siger DFU-formand Per Buttenschøn. DFU har varslet en konflikt over for DBU per 1. april, da DFU ønsker, at breddedommernes skattefri omkostningsgodtgørelse per kamp bliver hævet fra 200 til 218 kroner. Mandag besluttede DBU, at unionen ønsker at klare sig uden DFU i fremtiden og selv stå for påsættelsen af dommere til breddekampe. Det skal ske til 207 kroner per kamp i 2013. - Det er en voldsom reaktion, fastslår Per Buttenschøn. - Jeg føler mig overbevist om, at vi har fat i det store flertal af breddedommerne. Men jeg vil ikke udelukke, at der bliver dømt nogle få kampe rundt omkring, men i det store hele bliver der ikke dømt fodbold, siger DFU-formanden.

Referat:
De danske breddedommere har frem til nu dømt træningskampe rundt om i landet, men det er slut fra og med mandag aften.